2. a. tétel

Térkép

A térkép fogalma: A földfelszín felülnézeti, arányosan kicsinyített képe, önálló jelrendszerrel rendelkezik.

Méretarány: A kicsinyítés mértéke, megmutatja, hogy ami a térképen 1 egység, az hány egység a valóságban. 1:20000

A térképen 1 cm a valóságban 20000 cm, azaz 200 m.

Grafikus formája a vonalas aránymérték.

A térkép jelrendszere:

A domborzatábrázolás

* A szintvonalak az azonos magasságú pontokat összekötő szabálytalan, önmagában visszatérő vonal.
* A színfokozatos domborzatábrázolás a magasság emelkedését egyre sötétebb színárnyalatokkal jelzi.
* A domborzatárnyékolás a domborzati formákat fény-és árnyékhatásokkal emeli ki.

Síkrajz

A földfelszín természetes és mesterséges elemeit a síkrajz ábrázolja. (vízrajz, határok, települések, utak, vezetékek, növényzet)

Névrajz

A térképi neveket, számokat, valamint a magyarázó írásokat együttesen névrajznak nevezzük (település-, táj-, folyónevek eltérő betűtípusokkal elkülönítve).

A térképek csoportosítása: Méretarány és tartalom szerint.

Méretarány szerint

* Kis méretarányú: nagy területekről kevésbé részletes, jobban torzít, <1:200000
* Közepes méretarányú: kisebb országok, országrészek ábrázolása pl. turistatérkép, megyetérképek 1:20000-1:200000
* Nagy méretarányú: kis területek részletes ábrázolása, kisebb torzítás, -1:20000

Tartalom szerint

* Általános térkép
  + topográfiai térkép: felméréssel készülnek, a domborzatot és a tereptárgyakat részletesen valósághűen ábrázolják
  + Földrajzi térkép: a kontinensek, nagy tájak, országok, országcsoportok földrajzi fekvéséről, vízrajzáról, közlekedési viszonyairól nyújtanak általános tájékoztatást
* Tematikus térkép: bizonyos természeti, gazdasági, társadalmi jelenségek területi elhelyezkedését, azok mennyiségi-minőségi jellemzőit tárják elénk. pl. földtani térkép, éghajlati térkép, vízrajzi, talajt, népesség, gazdasági térkép

Földrajzi fokhálózat

Fogalma szerint a szélességi és a hosszúsági körök által alkotott koordináta-rendszer.

* Szélességi körök: kiinduló pontjuk az Egyenlítő, mely Északi és Déli félgömbre osztja a Földet ill. az Északi és a Déli Sarktól ugyanolyan távol van. A szélességi körök az Egyenlítővel párhuzamosan haladnak, a sarkokon pontba zsugorodnak (max. 90˚) több nevezetes szélességi kör is van.
* Hosszúsági körök: a két sarkot kötik össze. Számozásuk a 0 foknál (Greenwich) kezdődik, s maximum 180 fokig tart. A földgömböt keleti és nyugati félgömbre osztja.

Vetületek

A Föld megközelítően gömb alakú, a felszínét a síkra kell vetíteni, amikor térképet készítenek. A térképek mindig torzítanak.